b'\n_START_ARTICLE_\nAntiga Cereria Llu\xc3\xads Codina\n_START_SECTION_\nDescripci\xc3\xb3\n_START_PARAGRAPH_\nSituat a l\'esquerre del portal d\'acc\xc3\xa9s, a la zona de vest\xc3\xadbul de la caixa d\'escala, aquest establiment es dedica a la venda d\'espelmes de cera des del 1825. Disposa de dos aparadors als laterals amb una estructura de fusta perimetral muntada al damunt d\'una reixa de ferro fos amb petites balustres. La porta d\'acc\xc3\xa9s est\xc3\xa0 formada per una estructura de tres fulls de fusta creant una zona de vest\xc3\xadbul amb la porta vidriera gravada a l\'\xc3\xa0cid. El r\xc3\xa8tol de l\'establiment que ocupa al nivell de les llindes, els tres portals de fa\xc3\xa7ana, \xc3\xa9s de vidre pintat amb pa d\'or. A la part superior central del r\xc3\xa8tol hi ha un plaf\xc3\xb3 decoratiu amb un escut envoltat pel text "cera verda d\'abella" suportat per una filigrana de talla de fusta._NEWLINE_Pel que fa a l\'interior de l\'establiment, es conserven els mobles amb prestatges vidriers damunt una base de calaixos i armaris que arriben fins al sostre i ocupen gaireb\xc3\xa9 tot el per\xc3\xadmetre dels murs. De tot el conjunt de mobiliari destaquen les solucions de les cantonades amb vitrines que formen raconeres i els taulells formats per quarterons amb els muntants laterals de talla amb m\xc3\xa8nsules sota el marbre.\n_START_SECTION_\nHist\xc3\xb2ria\n_START_PARAGRAPH_\nLa Cereria Codina es va fundar el 1825 per Vicen\xc3\xa7 Marrugat i uns anys m\xc3\xa9s tard va ser comprada per Jordi Codina on s\'hi va establir el seu fill, Llu\xc3\xads Codina, i successivament va passar per altres descendents de la fam\xc3\xadlia._NEWLINE_Per tal de treballar la cera tenia un obrador situat al subs\xc3\xb2l on encara s\'hi poden veure algunes restes, un taller a Matar\xc3\xb3 i un terreny pel blanquejat de la cera. Actualment ja no fabriquen les espelmes, si no que comercialitzen les espelmes dels prove\xc3\xafdors Abella, Mas i Roura.'